stanford-oval/wikipedia huggingface dataset:
Karlson (ilmatiedusteluyksikkö)

Karlson on ukrainalainen ilmatiedusteluyksikkö Venäjän sodassa Ukrainaa vastaan. Yksikkö koostuu vapaaehtoisista. Se on saanut nimensä Astrid Lindgrenin kirjojen hahmosta Katto-Kassisesta, (ruots. Karlsson på taket). Hahmo on pieni mies, joka lentelee selässään olevan propellin vauhdittamana.
Joukot nostivat 3. joulukuuta 2022 Ukrainan lipun Dnepr-joen itärannalla olevaan satamanosturiin, minkä väitetään osoittavan, että ukrainalaiset joukot ovat etenemässä Venäjän valtaamalle alueelle.
Keijutiira

| Keijutiira |
| --- | --- |
 Gygis alba alba
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Heimo::  Lokit Laridae
Suku::  Gygis  Wagler, 1832
Laji::  alba
Kaksiosainen nimi
 Gygis alba  (Sparrman, 1786) 
Alalajit
 Gygis alba alba (Sparrman, 1786)  Gygis alba candida (Gmelin, 1789)  Gygis alba leucopes Holyoak & Thibault, 1976  Gygis alba microrhyncha Saunders, 1876 
Katso myös
   Keijutiira Wikispeciesissä   Keijutiira Commonsissa 
Infobox OKNimi-testi OKIUCN-testi OK: 
Keijutiiran muna.
Keijutiira, aikaisemmalta nimeltään valkotiira (Gygis alba) on tiiroihin kuuluva lintulaji, jota tavataan trooppisista meristä. Se on pieni ja täysin valkoinen. Keijutiira ei tee pesää, vaan munii paljaille oksille, puunrunkojen koloihin tai haaroihin. Poikanen pitää kiinni oksasta kehittyneillä jaloillaan.
Aiheesta muualla

ITIS: Gygis alba (englanniksi)
Jääpallon maailmanmestaruuskilpailut 1969

Jääpallon maailmanmestaruuskilpailut vuonna 1969 olivat kautta aikain kuudennet jääpallon maailmanmestaruuskilpailut. Kisat pidettiin Ruotsissa toista kertaa jääpallon MM-historian aikana. Osallistuneita maita oli kolme; Neuvostoliitto, Suomi, sekä isäntämaa Ruotsi. Norja boikotoi MM-turnausta, koska maa protestoi Neuvostoliiton elokuussa 1968 tekemää Tšekkoslovakian miehitystä.
Mestari ratkaistiin ensimmäistä kertaa siten, että joukkueet pelasivat keskenään kaksinkertaisen sarjan, jonka voittaja voitti maailmanmestaruuden. Mestaruuden voitti Neuvostoliiton joukkue jo kuudennen kerran peräkkäin.
Sarjataulukko

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Neuvostoliitto  | 4 | 4 | 0 | 0 | 21 |  6 | +15 | 8 |
|  Ruotsi  | 4 | 1 | 0 | 3 | 9  | 13 | -4 | 2 |
|  Suomi  | 4 | 1 | 0 | 3 | 10 | 21 | -11 | 2 |
Parhaat maalintekijät

Anatoli Frolov
Parhaat pelaajat

Paras maalivahti: Lars Näsman (Suomi)
Paras puolustaja: Matz-Allan Johansson (Ruotsi)
Paras keskikenttäpelaaja: Juri Šorin (Neuvostoliitto)
Paras hyökkääjä: Anatoli Frolov (Neuvostoliitto)
Jääpallon maailmanmestaruuskilpailut 1979

Vuoden 1979 jääpallon MM-kilpailut olivat kautta aikain 11. Jääpallon MM-kilpailut. Kisat pidettiin Ruotsissa neljättä kertaa jääpallon MM-kisahistorian aikana. Turnaukseen osallistuivat Neuvostoliitto, Norja, Ruotsi ja Suomi.
MM-turnauksessa pelattiin kaksinkertainen sarja, jonka voittaja voitti maailmanmestaruuden. Mestaruuden voitti Neuvostoliitto jo 11. perättäistä kertaa. Neuvostoliitto oli voittanut vuoteen 1979 mennessä kaikki MM-kilpailut. Ruotsi sijoittui hopealle ja Suomi sai pronssia.
Sarjataulukko

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Neuvostoliitto  | 6 | 5 | 1 | 0 | 31 | 18 | +13 | 11 |
|  Ruotsi  | 6 | 4 | 0 | 2 | 31 | 11 | +20 | 8 |
|  Suomi  | 6 | 2 | 1 | 3 | 23 | 29 | -6 | 5 |
|  Norja  | 6 | 0 | 0 | 6 | 11 | 38 | -27 | 0 |
Parhaat maalintekijät

Sergei Lomanov
Parhaat pelaajat

Paras maalivahti: Sergei Lazarev (Neuvostoliitto)
Paras puolustaja: Vladimir Plavunov (Neuvostoliitto)
Paras hyökkääjä: Sergei Lomanov (Neuvostoliitto)
Jääpallon maailmanmestaruuskilpailut 1971

Vuoden 1971 jääpallon maailmanmestaruuskilpailut olivat kautta aikain seitsemännet Jääpallon MM-kilpailut. MM-turnaus pidettiin kolmatta kertaa MM-historian aikana Ruotsissa ja turnaukseen osallistuivat Neuvostoliitto, Norja, Suomi ja Ruotsi.
Mestari ratkaistiin neljän joukkueen kaksinkertaisen sarjan perusteella. Mestaruuden voitti Neuvostoliiton joukkue seitsemättä perättäistä kertaa..
Sarjataulukko

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Neuvostoliitto  | 6 | 5 | 1 | 0 | 24 | 10 | +14 | 11 |
|  Ruotsi  | 6 | 4 | 1 | 1 | 17 |  9 | +8 | 9 |
|  Suomi  | 6 | 2 | 0 | 4 | 21 | 18 | +3 | 4 |
|  Norja  | 6 | 0 | 0 | 6 |  6 | 31 | -25 | 0 |
Parhaat maalintekijät

Kalevi Pirkola
Parhaat pelaajat

Paras maalivahti: Seppo Jolkkonen (Suomi)
Paras puolustaja: Matz-Allan Johansson (Ruotsi)
Paras keskikenttäpelaaja: Örjan Modin (Ruotsi)
Paras hyökkääjä: Nikolai Durakov (Neuvostoliitto)
Kauppakeskus Galleria (Oulu)

Gallerian ja Citytalon yhdistävää yhdyssiltaa.
Kauppakeskus Galleria oli Oulun keskustassa Isokadun varrella, osittain nykyisen Kauppakeskus Valkean paikalla sijainnut pieni kauppakeskus, jonka omisti Citycon. Kauppakeskus oli yhtenäinen kaupallinen kokonaisuus naapurissa sijainneen Citytalon kanssa. Liikkeitä kauppakeskuksessa oli 10, ja ne sijoittuivat yhteen maanalaiseen kerrokseen ja kolmeen maanpäälliseen kerrokseen. Viimeiset päävuokralaiset kauppakeskuksessa olivat Top-Sport, Life ja Click Shoes.
Nykyisin Galleria on osa Kauppakeskus Valkeaa. Vuonna 2015 Osuuskauppa Arina osti Cityconilta yhtiöt, jotka omistivat Gallerian ja Citytalon tontit. Kauppahinta oli noin 13 miljoonaa euroa.
Kauppakeskuksen suunnitteli arkkitehtitoimisto Laatio Oy ja kauppakeskus valmistui vuonna 1987. Sama arkkitehtitoimisto suunnitteli yhdyssillan Gallerian ja Citytalon välille. Yhdyssilta purettiin vuonna 2015.
Gallerian pääsisäänkäynti vuonna 2013.
Kamal Mimouni

| Benjamin Kamal Mimouni-Rammach Jr |
| --- | --- |
 Mimouni maajoukkueleirillä Turussa helmikuussa 2021.
Henkilötiedot
Koko nimi:  Kamal Mimouni
Syntynyt: 24. toukokuuta 2001 (ikä 23) Tampere
Uran tiedot
Lempinimi:  "Bigmonstahh", "MNSTH", "Benny"
Pituus:  183,3 cm
Paino:  78 kg
Laji:  taekwondo
Valmentaja:  Timo Vettenranta
Kamal Mimouni (tunnetaan myös nimellä Benjamin Kamal Mimouni-Rammach Jr) on marokkolais-suomalainen taekwondoin.
Ura

Mimounin ottelutyyli painottuu taaimmaiseen jalkaan ja laajaan liikkeeseen ottelualueella. Hän on molempijalkainen ottelija, mutta suosii oikeanpuolista jalkaansa. Mimouni on uransa aikana edustanut vain Suomea, vaikka hänellä on myös Marokon kansalaisuus. Syyskuussa 2022 Mimouni päätti edustaa Marokon maajoukkuetta.
Mimouni aloitti lajin Tampereen Kumgang Taekwondossa vuonna 2007. Ensimmäisen ottelunsa hän otteli jo vuonna 2010 ollessaan vain yhdeksänvuotias. Mimounin 16-vuotinen taival tamperelaisseurassa päättyi vuoden 2021 joulukuussa. Tammikuussa 2022 hän allekirjoitti sopimuksen marokkolaisseura Club AKAMO Sportin kanssa.
Mimounin Marokon kansalaisuus on sallinut hänen päästä osallistumaan Marokon kansallisiin kilpailuihin, ja hän onkin niissä saavuttanut kultaa 2019, 2020 ja 2022 sekä hopeaa 2021. Tämän lisäksi Mimouni vei kotiin 2019 kisojen parhaan ottelijan palkinnon.
Yksityiselämä

Mimounin vanhemmat ovat syntyneet Marokossa. Mimounilla on kaksi sisarusta, jotka ovat myös harrastaneet taekwondoa lapsuudesta asti. Mimounilla on läheinen suhde perheensä kanssa ja kuvailee isoveljeään ainoaksi vastustajaksi, jota tämä pelkäisi.
Helmikuussa 2021 Mimouni valitsi tamperelaisen Timo Vettenrannan valmentajakseen. Mimounin mukaan Vettenranta on iso osa hänen elämäänsä sekä lajissa että sen ulkopuolella.
Mimouni on uskonnolliselta vakaumukseltaan muslimi.
Aiheesta muualla

Mimounin Instagram-tili
Mimouni (punainen) saa pääosuman ottelussa Jyväskylän Miro Ulkuniemeä vastaan.
Mimouni Team KG Combat kisamainoksessa, kuvassa ylempänä on valmentaja Timo Vettenranta.
Kermaviili

Kermaviili on ruoanvalmistukseen, leivontaan ja esimerkiksi kylmiin kastikkeisiin käytettävä hapankermatuote. Se valmistetaan kermasta hapattamalla. Kermaviilin rasvapitoisuus on eri vaihtoehdoissa 2–15 prosenttia.
Keijupääskyt

| Keijupääskyt |
| --- | --- |
 Keijupääsky (Petrochelidon ariel)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Pääskyt Hirundinidae
Suku::  Keijupääskyt Petrochelidon  Cabanis, 1850
Katso myös
   Keijupääskyt Wikispeciesissä   Keijupääskyt Commonsissa 
Infobox OKNimi-testi OK: 
Keijupääskyt (Petrochelidon) ovat pääskyjen heimoon kuuluva varpuslintusuku. Keijupääskyjen sukuun kuuluu BirdLife Suomen mukaan yksitoista lajia.
Keijupääskyihin kuuluvia lajeja

Amerikanpääsky (Petrochelidon pyrrhonota)
Angolanpääsky (Petrochelidon rufigula)
Australianpääsky (Petrochelidon nigricans)
Etiopianpääsky (Petrochelidon perdita)
Intianpääsky (Petrochelidon fluvicola)
Kameruninpääsky (Petrochelidon fuliginosa)
Kapinpääsky (Petrochelidon spilodera)
Keijupääsky (Petrochelidon ariel)
Luolapääsky (Petrochelidon fulva)
Nigerjoenpääsky (Petrochelidon preussi)
Tumbesinpääsky (Petrochelidon rufocollaris)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Petrochelidon (englanniksi)
Kermit K. Beahan

| Raymond "Kermit" King Beahan |
| --- | --- |
 Lentomiehistö C-15, jossa myös kapteeni Beahan. Miehistö lensi tavallisesti Great Artistella, tässä Nagasakin atomipommituksessa kuitenkin niin kutsutulla lainakoneella, Bockscarilla.
Henkilötiedot
Syntynyt: 9. elokuuta 1918 Joplin, Missouri, Yhdysvallat
Kuollut: 10. maaliskuuta 1989 (70 vuotta) Clear Lake City, Texas, Yhdysvallat
Sotilashenkilö
Palvelusmaa(t):   Yhdysvallat
Sotilasarvo:  Kenraaliluutnantti
Joukko-osasto:  Yhdysvaltain ilmavoimat
Raymond "Kermit" King Beahan (9. elokuuta 1918 Joplin, Missouri – 10. maaliskuuta 1989 Clear Lake City, Texas) oli yhdysvaltalainen kenraaliluutnantti. Hän pudotti Fat Man -atomipommin Nagasakiin. Tehtävä oli monin tavoin hankala suorittaa, sillä sen aikana tapahtui useita vaikeuttavia asioita. Siksi pääkohteeksi suunniteltu Kokura välttyi pommitukselta. Pommi osui n. 5 km ohitse suunnitellusta kohteestaan, joka oli asevälinetehdas.
Kapteenin arvoisena Beahan osallistui Silverplate-projektiin. B-29-tyypin raskas pommituskone Great Artiste nimettiin viittauksena Beahaniin. Beahanin miehistö väitti tämän osuvan korkealta hyvin pieneen kohteeseen, josta juontui nimitys: ”Suuri taitaja” (engl. The Great Artiste). Väitetyn kohteen koko vaihteli kurkkutynnyristä kolikkoon lähdemaininnan mukaan.
Myöhemmässä haastattelussaan Beahan mainitsi toivovansa, että hän olisi kaikkein viimeinen sotilashenkilö, joka joutuu pudottamaan atomipommin elävien ihmisten päälle.
Käännös suomeksi
Just Cause 3

| Just Cause 3 |
| --- | --- |
Kehittäjä:  Avalanche Studios
Julkaisija:  Square Enix
Jakelija:  Steam, Humble Store, Microsoft Store ja PlayStation Store
Säveltäjä:  Henry Jackman
Pelisarja:  Just Cause
Pelimoottori:  Havok
Julkaistu:  WindowsWW 30. marraskuuta 2015
Lajityyppi:  kolmannen persoonan ammuntapeli
Pelimuoto:  yksinpeli
Ikäluokitus:  ESRB: Alkaen 17 vuotta  USK 18, USK 18 ja USK 18 
Alusta:  PlayStation 4, Windows, Xbox One
Jakelumuoto:  Digitaalinen jakelu
Lisää peliartikkeleitaVideopelien teemasivulla
Just Cause 3 on Avalanche Studiosin kehittämä ja Square Enixin julkaisema kolmannen persoonan ammuntapeli, joka on julkaistu vuonna 2015 PlayStation 4:lle, Windowsille ja Xbox Onelle. Pelille on julkaistu vuonna 2018 jatko-osa, pelisarjan neljäs osa, Just Cause 4.
Pelaaminen

Pelin tavoite on syöstä kuvitteellisen Välimeren saarivaltion, Medicin diktaattori Sebastiano Di Ravello pois vallasta. Pelissä suoritetaan tehtäviä, joita avataan lisää vapauttamalla sotilastukikohtia ja kyliä Di Ravellon vallasta. Alueiden vapauttaminen vaati öljytankkien, kaiuttimien, satelliittilautasten ja poliisiasemien tuhoamista. Pelin päähenkilö on Rico Rodriguez, joka palasi äitinsä kotimaahan, josta hänet oli lähetetty pois lapsena sodan puhjetessa.
Pelissä hyödynnetään erilaisia pistooleja, sarjatuliaseita, raketinlaukaisimia ja räjähteitä. Mutta tärkeimpänä välineenä pelissä on niin sanottu ”grappler”, joka on kiinnitetty pelaajan käteen. Grapplerillä voi kiivetä kallioita ja seiniä, ja sillä voi yhdistää kaapeleita yhteen ja vetää kiinnitettyjä esineitä toisiinsa päin. Grappler on todella hyödyllinen taistelussa tai kaupungin/sotilastukikohdan valtaamisessa.  Ajoneuvoina pelissä on autoja linja-autosta formulaan. Lentokoneita on erilaisia hävittäjiä, rahtikone, pienmatkustajakone, vesilentokone ja vanhanaikainen sotalentokone. Helikoptereita on monia, jotka on aseistettu eri tavoilla. Pelissä on myös laaja valikoima veneitä. Pelaaja voi tilata ”Rebel Dropin”, josta saa tilattua ajoneuvoja ja aseita, joita voi avata vapauttamalla alueita ja tuomalla ajoneuvoja autotallille. Pelin vahvin ase on M488 (joka saadaan suorittamalla tehtävä nimeltä The Shatterer of Worlds), joka ampuu erittäin tehokkaan bavariumpommin.
Pelissä voi suorittaa erilaisia haasteita, esimerkiksi tukikohtien tuhoamishaasteita ja vene-, lentokone-, helikopteri- ja autokisoja, joita suorittamalla saa avattua Gear Modeja. Gear Modit ovat avattavia parannuksia peliin, joita ovat esimerkiksi ajoneuvoihin nitrot, aseparannukset ja ”grappler”-parannukset. Haasteita on kahdeksan eri tyyppistä esimerkiksi Crash Bomb ja Land Race.
Juoni

Rico Rodriguez palaa äitinsä kotimaahan vuosia sen jälkeen, kun hänet oli lähetetty sieltä pois sodan puhjetessa. Medicin saarivaltiota hallitsee ylimielinen diktaattori nimeltään Sebastiano Di Ravello. Pelin alussa Rico on matkalla lentokoneessa kohti Mediciä hänen entisen työnantajansa Tom Sheldonin kanssa. Rico joutuu auttamaan vanhaa ystäväänsä Mario Frigoa taistelussa Di Ravellon joukkoja vastaan, minkä jälkeen he lähtevät tapaaman kapinallisten johtavaa tiedenaista Dimahia. Rico lupaa Dimahille auttaa kapinallisia. Kapinallisten radio Alessia ottaa Ricoon yhteyttä ja avustaa häntä vapauttamaan alueita. Kun Di Ravello haluaa hätkähdyttää kapinalliset, hän päättää tuhota Costa Del Porton kaupungin, jossa kapinalliset kokevat suuren häviön. Kun Rico on vapauttanut tarpeeksi alueita, hän pystyy tuhoamaan Insula Fonten pääarmeijatukikohdan.
Sen jälkeen hän siirtyy Insula Dragoniin, jota hän alkaa vapauttaa. Vapauttaessaan hän tapaa kapinallisten liittolaiset Teon ja Annikan, jotka auttavat häntä vapauttamisessa. Kun hän saa vapautettua Insula Dragonin, hän auttaa maanpaossa olevan populistisen johtaja Rosa Manuelan takaisin Medicille, minkä jälkeen hän vapauttaa Insula Striaten. Kun Rico on vapauttanut alueita, hän ja Dimah ovat Insula Striaten pääarmeijatukikohdan tornissa. Dimah kertoo, että hän aikoo tuhota kaiken tiedon mystisestä luonnonvarasta Bavariumista, jäämällä torniin kun siihen ammutaan ohjuksia. Rico pakenee ja Dimah jää torniin sen tuhoutuessa. Rico lentää helikopterilla tulivuorelle ja tuhoaa Di Ravellon bavariumkilvellä vahvistetun helikopterin. Tämän jälkeen pelaaja voi joko ampua Di Ravellon tai odottaa että hän tappaa itsensä hyppäämällä liekkeihin.
Ladattava lisäsisältö

Peliin on paljon ladattavaa lisäsisältöä.
Sky Fortress (2016): Lisäosa sisältää uuden pelialueen Eden Airshipin, tehtäviä, haasteita ja uuden liitopuvun.
Mech Land Assault (2016): Lisäosa sisältää uuden pelialueen Insula Lacriman, tehtäviä, haasteita ja kaksi uutta aseistettua robottimaista ajoneuvoa.
Bavarium Sea Heist (julkaistu 18. elokuuta 2016): Lisäosa sisältää uuden pelialueen Stingray Arean, tehtäviä, haasteita, salama-aseen ja aseistetun veneen.
Useita aseita ja ajoneuvoja.
Reaper Missile Mech, ohjuksilla varustettu robottimainen ajoneuvo.
Pelin hahmot

Rico Rodriguez on pelin päähenkilö. Rico on syntynyt Medicissä, mutta hänet lähetettiin pois sieltä lapsena sodan alkaessa. Hän palaa Medicille entisen työnantajansa, Tom Sheldonin kanssa auttaakseen kotimaataan.
Tom Sheldon on päähenkilö Ricon entinen työnantaja. Hän on viekas ja auttaa kapinallisia sekä myös heidän vihollistaan Di Ravelloa. Hän esiintyy Sky Fortressissä, Mech Land Assaultissa ja Bavarium Sea Heistissä.
Mario Frigo on Ricon paras ystävä. Hän on kapinallisten ajoneuvo- ja asetoimittaja.
Dimah Al-Masri on kapinallisten johtava tieteilijä. Hän myös grapplerin kehittäjä.
Annika Svensson on kapinallisten liittolainen, ja hän vapauttaa pelin aikana vankilasta kavereitaan. Hän esiintyy Bavarium Sea Heistissä.
Teo on kapinallisten liittolainen ja Annikan ystävä. Hän auttaa kapinallisia pelin aikana paljon.
Sebastiano Di Ravello on pelin antagonisti. Hän on Medicin diktaattori.
Alessia on kapinallisten radion juontaja.
Looch on Dimahin kontakti, joka osaa aseistaa ajoneuvoja. Hän esiintyy Bavarium Sea Heistissä.
Aiheesta muualla

Just Cause 3 MobyGamesissa (englanniksi)
Di Ravellon lippu.
Kartoffeltyskere

"Pottusaksalaisten" muistokivi Frederiksin seurakunnan hautausmaalla Keski-Jyllannissa Tanskassa.
Kartoffeltyskere (suom. vapaasti "pottusaksalaiset" ) on nimitys ryhmälle eteläsaksalaisia siirtolaisia, jotka tulivat Tanskaan Pfalzista ja Hessenistä 1760-luvulla.
Saksalaiset siirtolaiset saapuivat Tanskan kuninkaan kutsusta asuttamaan ja viljelemään Jyllannin nummia.  Heitä houkuteltiin lupauksilla maasta, taloista, kotieläimistä, rahasta, 20 vuoden verovapaudesta ja vapautuksesta asepalveluksesta.  Lupauksia ei kuitenkaan täysin onnistuttu täyttämään, mikä aiheutti tulokkaissa tyytymättömyyttä.
Kaikkiaan Tanskaan saapui 965 ihmistä ja 265 perhettä, joista kuitenkin vain osa jäi Tanskaan pysyvästi.
"Pottusaksalaisten" yritykset ottaa Jyllannin nummia viljelykseen onnistuivat vain rajoitetusti, mutta osa jäi Tanskaan ja heidän jälkeläisiään elää Tanskassa vielä nykyäänkin. Frederiksin seurakunnassa Keski-Jyllannissa saksankielisille maatyöläisille rakennettiin vuonna 1776 oma kirkkonsa, jossa saarnattiin saksaksi vuoteen 1870 asti.
Nimitys "pottusaksalainen" ei varsinaisesti ollut haukkumanimi, vaan sillä viitattiin siihen, että peruna oli lopulta se viljelykasvi, jota Jyllannin nummilla saatettiin edes jonkinlaisella menestyksellä viljellä.
Aiheesta muualla

Salmonsens Konversationsleksikon, 2. udgave, bind I (1915), s. 507; opslag: Alheden (tanskaksi)
"Bemærkninger over Alheden og dens Colonier, af Fr. C. Carstens, Præst paa Colonien. Viborg, 1839. 137 S. 8." (Historisk Tidsskrift, 1. række, Bind 1; 1840) (tanskaksi)
Ejlif Bøgebjerg: "Den danske Regering og de tyske Kolonisters Indkaldelse 1759—65" (Historie/Jyske Samlinger, 5. række, Bind 1; 1932) (tanskaksi)
P. M. Rørsig: "Fra Alhedens første Kolonisation" (Historie/Jyske Samlinger, 4. række, Bind 5; 1925) (tanskaksi)
Fridlev Skrubbeltrang (anmeldelse af): "Valdemar Andersen: Den jyske hedekolonisation. Skrifter udgivet af Jysk Selskab for Historie 24. Universitetsforlaget i Århus, 1970" (Historisk Tidsskrift, 12. række, Bind 5; 1971) (tanskaksi)
De tyske kolonister på alheden (Arkistoitu – Internet Archive) - Henrik Frankin sivusto "pottusaksalaisista"  (tanskaksi)
Kartoffeltyskerne på Alheden - "Pottusaksalaisten" jälkeläisten yhdistys  (tanskaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: da:Kartoffeltyskere
Käännös suomeksi
Kevyt osasto 5 (talvisota)

Kevyt osasto 5 oli suomalainen joukkoyksikkö, joka taisteli talvisodassa 1939–1940. Sen miehistö oli koottu pääosin Hämeen läänin alueelta. Osasto perustettiin ylimääräisten harjoitusten yhteydessä Aulangolla ja se taisteli muun muassa
Perkjärvellä
Kattilaojala
Summassa
Muolaanjärvellä
Hemijoella
Kääntymässä
Kevyt osasto 5 kotiutettiin 27.5.1940
Kartogrammi

Jatkuva kartogrammi esittää alueiden pinta-alojen kautta EU-budjetin käytön asukasta kohti Euroopassa 2007–2013 (Luxemburg jätetty pois liian suurena). Värit kuvaavat sitä, onko valtio nettomaksaja (ruskea) vai saaja (sininen).
Ei-jatkuva kartogrammi esittää Euroopan maiden puolustusbudjettien suuruudet (2004) alueiden pinta-alojen kautta. Maiden muodot ovat luonnollisempia kuin jatkuvassa kartogrammissa.
Yhdysvaltain presidentinvaalien 2008 valitsijamiesten määrä osavaltioittain: yksi ruutu edustaa yhtä valitsijamiestä.
Kartogrammi on teemakartta, jossa haluttu tieto välitetään alueen pinta-alan koon kautta niin että alueen koko on suhteessa kuvatun muuttujan arvoon eikä sen luonnolliseen kokoon. Kartogrammin avulla lukumäärien suhteita voi olla helpompi vertailla kuin esimerkiksi koropleettikartasta, jossa ne ilmaistaan eri värisävyin. Kartogrammien yleisyyttä rajoittaa kuitenkin se, että niiden tekeminen on ollut vaivalloista. Nykyisin kartogrammeja voidaan tehdä tietokoneohjelmilla.
Kartogrammien lajeja ovat:
jatkuva kartogrammi, jossa alueet ovat toisissaan kiinni, minkä seurauksena ne ovat yleensä muodoltaan vääristyneitä
ei-jatkuva kartogrammi, jossa alueet ovat toisistaan erillään ja voivat siten säilyttää luonnollisen muotonsa
Dorling-kartogrammi, jossa alueiden muodot korvataan lähekkäisillä ympyröillä
Demers-kartogrammi, jossa alueiden muodot korvataan vierekkäisillä neliöillä
Aiheesta muualla

Kuvia tai muita tiedostoja aiheesta Kartogrammi Wikimedia Commonsissa
Worldmapper.org, kokoelma kartogrammeja
Imperial War Museum

| Imperial War Museum The Imperial War Museum  |
| --- | --- |
 Imperial War Museum London, yksi Imperial War Museumin viidestä kohteesta
Tyyppi:  Sotahistoriallinen museo, kansallismuseo 
Sijainti:  Lontoo, Duxford ja Manchester
Perustettu:  5. maaliskuuta 1917
Kotisivut:  www
Koordinaatit:  51°29′46″N, 0°06′32″W
 fiImperial War Museum 
   
Imperial War Museum (IWM) on sotahistoriallinen museo Isossa-Britanniassa. Museo esittelee Britannian, brittiläisen imperiumin ja Kansainyhteisön sotahistoriaa ensimmäisestä maailmansodasta nykypäivään. Museo perustettiin virallisesti vuonna 1917 ja avattiin yleisölle vuonna 1920.
Imperial War Museumiin kuuluu nykyisin viisi kohdetta, joista kolme sijaitsee Lontoossa ja kaksi muualla Britanniassa. Lontoon Lambeth Roadilla sijaitseva Imperial War Museumin rakennus on luokiteltu Grade II -luokan suojelukohteeksi.
Historia

Imperial War Museumin perustamispäivänä pidetään maaliskuun 5. päivää vuonna 1917, jolloin Britannian hallitus hyväksyi parlamentaarikko sir Alfred Mondin esityksen National War Museum -nimisen museon perustamisesta. Museon alkuperäisenä tarkoituksena oli toimia museona vielä tuolloin käynnissä olleelle ensimmäiselle maailmansodalle. Museohankkeen hyväksymisen jälkeen sen nimi vaihdettiin nykyiseen muotoonsa. Britannian kuningas Yrjö V julisti Imperial War Museumin avatuksi 9. kesäkuuta 1920. Museo sijaitsi ensin Crystal Palacessa, josta se siirrettiin ensin South Kensingtoniin ja sieltä 1936 Lambeth Roadille South Londoniin. Yksi museon kohteista (Imperial War Museum London) sijaitsee yhä samalla paikalla, jonne museo tuolloin siirrettiin.
Toisen maailmansodan syttymisen jälkeen vuonna 1939 Imperial War Musemin toimintaa laajennettiin niin, että se käsitteli kumpaakin maailmansotaa. Sodan vuoksi museo suljettiin syyskuussa 1940 ja museon kokoelmia siirrettiin pois Lontoosta. Vaikka valtaosa museon kokoelmista selvisikin toisesta maailmansodasta ilman vaurioita, niin osa museon kokoelmista kärsi saksalaisten pommituksista. Esimerkiksi museon kokoelmiin kuulunut Short Seaplane -lentokone tuhoutui pommitusten aikana. Museo avattiin uudelleen yleisölle marraskuussa 1946.
Korean sodan syttymisen jälkeen Britanniassa päätettiin, että Imperial War Museumin tulisi kerätä kokoelmiinsa esineitä kaikista Britannian, brittiläisen imperiumin ja Kansainyhteisön maiden vuoden 1914 jälkeen käymistä konflikteista.
Vuonna 2001 valtaosa Britannian kansallisista museoista muutettiin pääsymaksuttomiksi. Imperial War Musemin kohteista pääsymaksuttomiksi muuttuivat IWM London ja IWM North.